
Қазақстан Республикасы Президентінің Архиві «Архив құжаттарындағы менің отбасымның тарихы» мектептік оқу-зерттеу конкурсын өткізу туралы ережені ұсынады. Ереже конкурсты ұйымдастыру және өткізу тәртібін, конкурстық жұмыстарға қойылатын талаптарды және қатысу шарттарын айқындайды. 


«Архив құжаттарындағы менің отбасымның тарихы» мектептік
оқу-зерттеу жобаларының конкурсы туралы
ЕРЕЖЕ

1. Жалпы ережелер

1.1. Осы Ереже «Архив құжаттарындағы менің отбасымның тарихы» мектептік оқу-зерттеу жобаларының конкурсын (бұдан әрі – Конкурс) ұйымдастыру және өткізу тәртібін айқындайды.
Ереже Қазақстан Республикасының білім беру саласындағы заңнамасына сәйкес әзірленді. 
1.2. Конкурс білім беру жобасы болып табылады және жастар арасында архив ісін танымал етуге бағытталған. 
1.3. Конкурсты Қазақстан Республикасы Президентінің Архиві (бұдан әрі – Президент Архиві) Астана және Алматы қалаларының білім басқармаларымен бірлесіп ұйымдастырады.


2. Байқаудың мақсаты мен міндеттері

2.1. Байқаудың мақсаты: архивтік құжаттар мен дереккөздер негізінде өз отбасының тарихын зерделеу арқылы оқушылардың зерттеушілік мәдениетін, шығармашылық әлеуетін және тарихи санасын дамыту.
2.2. Байқаудың міндеттері:
Оқушыларды архивтік құжаттарды және отбасы архивінің материалдарын іздеу, талдау және олармен жұмыс істеу дағдыларына үйрету.
Оқушыларды отбасы тарихын Қазақстан тарихының ажырамас бөлігі ретінде зерттеуге тарту.
Сыни ойлау қабілетін және зерттеу нәтижелерін көпшілік алдында ұсыну дағдыларын дамыту.
Отан тарихына, архив ісіне және құжаттану саласына қызығушылықты арттыру.
Тарихи жадыны және отбасы құндылықтарын сақтауға ықпал ету.
Зерттеушілік қабілеті жоғары дарынды оқушыларды анықтау және қолдау.


3. Конкурсқа қатысушылар мен оның шарттары

3.1. Конкурсқа Астана және Алматы қалаларының жалпы білім беретін мектептерінің 8–11 сынып оқушылары қатысуға шақырылады.
3.2. Жұмыс қатысушы білім алатын мектеп мұғалімінің жетекшілігімен орындалады.
3.3. Жобалардың тақырыптары Қазақстан Республикасы тарихының негізгі оқиғалары, атаулы күндері және көрнекті тұлғалардың тағдырлары негізінде қалыптастырылады.
Тақырыптық бағыттар ақпараттық хатта жарияланады.
3.4.  Конкурсты өткізу тілдері: қазақ және орыс тілдері. 


4. Конкурсты ұйымдастыру және өткізу тәртібі

4.1. Конкурсты өткізу мерзімдері Президент Архиві директорының бұйрығымен бекітіледі және ақпараттық хатта жарияланады.
4.2. Конкурсты ұйымдастыру және өткізу үшін Ұйымдастыру комитеті (өтінімдерді қабылдау және тексеру үшін) және Конкурстық комиссия (жұмыстарды бағалау үшін) құрылады. Комиссия құрамына Президент Архивінің, білім басқармаларының өкілдері, ғалымдар және жоғары оқу орындарының оқытушылары енгізіледі.
4.3. Астана және Алматы қалалары бойынша Конкурстық комиссияның құрамы Президент Архиві директорының бұйрығымен бекітіледі.
4.4. Конкурстық комиссияның отырысы оның құрамының кемінде үштен екісі (2/3) қатысқан жағдайда заңды болып есептеледі.
4.5. Конкурстық комиссияның хатшысы Архив Президенті директорының бұйрығымен тағайындалады және оның жұмысын үйлестіруді жүзеге асырады.
4.6. Өтінімдерді қабылдау:
Қатысушылар электрондық нысанды (ақпараттық хатта көрсетілген сілтеме арқылы) толтырып, көрсетілген электрондық пошта мекенжайына келесі құжаттар топтамасын жолдайды:
Зерттеу жобасы.
Жетекшінің пікірі (тақырыптың өзектілігіне, оқушының жұмысты орындаудағы дербестік деңгейіне және оның жеке үлесіне баға берілген; жетекшінің қолымен және болған жағдайда мектептің мөрімен куәландырылған).
4.7. Бір қатысушы конкурсқа тек бір ғана жобаны ұсына алады.
4.8. Құжаттар тексерілгеннен кейін қатысушының электрондық поштасына өтінімнің қабылданғаны немесе қабылдаудан бас тартылғаны туралы (бас тарту себептері көрсетіле отырып) хабарлама жіберіледі.


5. Конкурсқа қатысу үшін ұсынылатын ғылыми жобаларға қойылатын талаптар

5.1. Жалпы талаптар:
Жоба архив құжаттары мен отбасылық архив материалдары негізінде дайындалған отбасы тарихына арналған дербес және талдамалық сипаттағы  жұмыс болуы тиіс.
Жобаны дайындау барысында ғылыми тарихи зерттеудің келесі логикасын ұстану ұсынылады:
зерттеу мәселесін айқындау және жобаның мақсаты мен міндеттерін белгілеу;
архивтік құжаттарды, отбасылық архив материалдарын және өзге де тарихи дереккөздерді талдау;
жүргізілген жұмыс нәтижелері негізінде қорытындылар жасау;
қорытындыларды архивтік құжаттармен және басқа да тарихи дереккөздермен негіздеу және дәлелдеу.
Тек презентация форматында ұсынылған жұмыстар іріктеу кезеңіне жіберілмейді.
5.2. Рәсімдеуге қойылатын талаптар:
Оқу-зерттеу жобасын дайындау және рәсімдеу жөніндегі талаптар осы Ереженің 1-қосымшасында көрсетілген.
5.3. Өтінімді қабылдамау негіздері:
Өтінімді белгіленген мерзімнен кеш тапсыру;
Құжаттар топтамасының толық ұсынылмауы;
Архив құжаттарымен жұмыс жүргізілмеуі;
Мәтіннің түпнұсқалық деңгейінің 70%-дан төмен болуы немесе плагиаттың анықталуы;
Бұған дейін басқа конкурстарға ұсынылған жұмысты қайта тапсыру.
5.4. Академиялық адалдық және түпнұсқалық:
Жобада плагиат болмауы тиіс. Мәтіннің түпнұсқалық деңгейі кемінде 
70%-ды құрауы қажет. Жасанды интеллект (ЖИ) жүйелерін пайдалануға мәтін көлемінің 10%-ынан аспайтын мөлшерде ғана жол беріледі.
Жасанды интеллект (ЖИ) көмегімен жасалған мәтін фрагменттері және пайдаланылған сервис(тер)дің атауы бөлек парақта көрсетілуі тиіс.


6. Қорытынды шығару және жеңімпаздарды марапаттау

6.1. Іріктеу кезеңі:
Комиссия жобаларды осы Ережеге 2-қосымшада көрсетілген іріктеу кезеңіндегі зерттеу жобаларын бағалау критерийлеріне сәйкес бағалайды.
Қорытынды балл комиссия мүшелері қойған бағалардың орташа арифметикалық мәні ретінде есептеледі.
6.2. Финал: Астана және Алматы қалалары бойынша ең жоғары балл жинаған 30 жобаның авторы Қазақстан Республикасы Президентінің Архивінде өтетін жобаларды күндізгі форматта қорғау кезеңіне шақырылады.
Сөйлеу регламенті – презентацияны пайдалана отырып, 7 минутқа дейін. Қорғау нәтижелері осы Ереженің 3-қосымшасында көрсетілген зерттеу жобаларын қорытынды қорғаудағы бағалау критерийлеріне сәйкес бағаланады.
6.3. Марапаттау:
Жеңімпаздар I, II және III дәрежелі дипломдармен марапатталады.
Жүлделі орындарға ие болмаған финалға қатысушыларға қатысқаны үшін сертификаттар табысталады.
Комиссия мен Ұйымдастырушылар арнайы номинациялар мен көтермелеу сыйлықтарын тағайындауға құқылы.
6.4. Конкурс қорытындылары хаттамамен ресімделеді.
Конкурс қорытындылары бойынша апелляция қарастырылмайды, комиссияның шешімі түпкілікті болып табылады.
6.5. Конкурс қорытындылары Президент Архивінің ресми интернет-ресурсында және әлеуметтік желілердегі ресми парақшаларында жарияланады.


7. Қорытынды ережелер

7.1. Ұйымдастырушы жоба материалдарын авторын міндетті түрде көрсете отырып, ағартушылық және білім беру мақсаттарында пайдалануға құқылы.
7.2. Өтінім беру қатысушының және оның заңды өкілдерінің осы Ереженің талаптарымен толық келісетінін білдіреді.




«Архив құжаттарындағы менің отбасымның тарихы» 
мектептік оқу-зерттеу жобаларының конкурсы туралы
Ережеге 1-қосымша


Оқу-зерттеу жобасын дайындау және рәсімдеу жөніндегі талаптар

Мәтінді рәсімдеу талаптары
Файл форматы: Microsoft Word (.doc, .docx).
Қаріп: Times New Roman, 14 pt, жоларалық интервал – 1,5, мәтінді 
туралау – ені бойынша.
Жиектері: сол жағы – 3 см, оң жағы – 1,5 см, жоғарғы және төменгі 
жақтары – 2 см.
Көлемі: пайдаланылған әдебиеттер тізімі мен қосымшаларды есептемегенде 15 бетке дейін. Қосымшалардың көлемі 3 беттен аспауы тиіс.
Беттерді нөмірлеу – тұтас (ретімен) жүргізіледі.
Жобаның құрылымы
Титулдық бет (мектептің атауы, жобаның тақырыбы, бағыты, қатысушының тегі, аты, әкесінің аты, сыныбы, ғылыми жетекшінің тегі, аты, әкесінің аты, қала, жыл).
Мазмұны. Аңдатпа (қысқаша түйіндеме: мақсаты, міндеттері, пайдаланылған дереккөздер, қорытындылары).
Кіріспе (тақырыптың өзектілігі, зерттеудің мақсаты мен міндеттері, зерттеу объектісі мен пәні, зерттеу әдістері, практикалық маңызы).
Негізгі бөлім (архивтік құжаттарды талдау, зерттеу барысы, автордың жеке қорытындылары).
Қорытынды (қойылған міндеттер бойынша қорытынды нәтижелер).
Дереккөздер мен әдебиеттер тізімі (архивтік шифрларды міндетті түрде көрсете отырып: архив, қор, тізімдеме, іс, парақ).
Дереккөзге сілтеме жасамай материалдарды пайдалануға жол берілмейді.
Қосымшалар (зерттеу нәтижелерін растайтын архивтік құжаттардың көшірмелері, фотосуреттер, хаттар, отбасылық жәдігерлер, карталар, сызбалар, кестелер, диаграммалар және өзге де материалдар).
Әрбір қосымша реттік нөмірге және атауға ие болуы тиіс.
ЖИ-ді пайдалану
Егер жұмысты орындау барысында генеративті нейрондық желілер пайдаланылса, жобаға ЖИ атауы және мәтіннің нақты қолданылған фрагменттері көрсетілген жеке парақ қоса беріледі. Жасанды интеллект көмегімен құрылған мәтін көлемі мәтіннің жалпы көлемінің 10%-нан аспауы тиіс.


«Архив құжаттарындағы менің отбасымның тарихы» 
мектептік оқу-зерттеу жобаларының конкурсы туралы
Ережеге 2-қосымша


[bookmark: _Hlk236232398]Іріктеу кезеңіндегі зерттеу жобаларын бағалау критерийлері 

	№
	Критерий
	Сипаттамасы және балл қою шкаласы
	Максималды балл

	1
	Тақырыпқа сәйкестігі
	9–10 балл – тақырып толық ашылған, мазмұны бағытқа сәйкес келеді, мақсат пен міндеттер орындалған.
7–12 балл – тақырып ашылған, аздаған ауытқулар бар.
1–6 балл – тақырып ішінара ашылған.
	10

	2
	Архивтік құжаттарды пайдалану
	18–20 балл – 15 және одан да көп архивтік құжат пайдаланылған, архивтік шифрлар (қор, тізімдеме, іс, парақ) көрсетілген, архивтік құжаттар зерттеудің негізгі негізін құрайды.
13–17 балл – 10–14 архивтік құжат пайдаланылған.
7–12 балл – 5–9 архивтік құжат пайдаланылған.
1–6 балл – 5-тен аз архивтік құжат пайдаланылған.
	20

	3
	Қосымша дереккөздерді пайдалану
	9–10 балл – отбасылық құжаттар, фотосуреттер, сұхбаттар, естеліктер, жарияланымдар, ғылыми әдебиеттер пайдаланылған (кемінде 4 түрлі дереккөз).
5–8 балл – 2–3 түрлі дереккөз пайдаланылған.
1–4 балл – 1 түрлі дереккөз пайдаланылған.
	10

	4
	Зерттеудің дербестігі
	7–10 – қатысушы архив құжаттары мен басқа да тарихи дереккөздерді өз бетінше іздестіріп, іріктеп, жүйелеген; зерттеу жұмысы дербес орындалған.
1–6 – зерттеу негізінен жинақтау (компилятивтік) сипатта орындалған, автордың дербес үлесі жеткіліксіз.
	10

	5
	Зерттеудің логикалық құрылымы мен қорытындыларының негізділігі
	13–15 – зерттеу логикалық әрі жүйелі құрылған; әрбір қорытынды негізделіп, архив құжаттарымен және басқа да тарихи дереккөздермен расталған.
7–12 – зерттеу жалпы алғанда жүйелі құрылған; жекелеген қорытындылар жеткілікті деңгейде негізделмеген немесе дереккөздермен толық расталмаған.
1–6 – зерттеу негізінен сипаттамалық сипатта; қорытындылар жеткілікті негізделмеген және тарихи дереккөздермен әлсіз расталған.
	15

	6
	Жобаны рәсімдеу
	9–10 балл – жоба Ереже талаптарына толық сәйкес келеді, архивтік сілтемелер дұрыс рәсімделген, қосымшалар бар.
5–8 балл – рәсімдеу бойынша жекелеген ескертулер бар.
1–4 балл – рәсімдеу талаптары ішінара сақталған.
	10

	7
	Жобаның түпнұсқалығы
	9–10 балл – түпнұсқалық деңгейі 90–100%.
7–8 балл – түпнұсқалық деңгейі 80–89%.
5–6 балл – түпнұсқалық деңгейі 70–79%.
0 балл – 70%-дан төмен (жоба бағалауға жіберілмейді).
	10

	8
	Практикалық құндылығы және қорытындылар
	13–15 балл – қорытындылар зерттеу нәтижелерінен қисынды түрде туындайды, отбасы тарихын көрсетеді және танымдық құндылыққа ие.
7–12 балл – қорытындылар жалпы алғанда жұмыс мазмұнына сәйкес келеді.
1–6 балл – қорытындылар қысқаша берілген немесе зерттеу нәтижелерімен байланысы жоқ.
	15

«Архив құжаттарындағы менің отбасымның тарихы» 
мектептік оқу-зерттеу жобаларының конкурсы туралы
Ережеге 3-қосымша


Зерттеу жобаларын қорытынды қорғаудағы бағалау критерийлері

	№
	Бағалау критерийлері
	Мазмұны
	Максималды балл

	1
	Жобаның таныстырылымы
	13–15 балл – сөз сөйлеу логикалық құрылымдалған, зерттеу тақырыбы толық ашылған, белгіленген регламент сақталған, қорытындылар жүйелі әрі дәлелді түрде ұсынылған.
9–12 балл – материал жүйелі түрде баяндалған, құрылымы немесе мазмұнды ұсыну бойынша жекелеген кемшіліктер бар.
5–8 балл – сөз сөйлеуде елеулі кемшіліктер бар, тақырып ішінара ашылған.
1–4 балл – сөз сөйлеу жүйесіз, тақырып ашылмаған.
	15

	2
	Архивтік материалдарды пайдалану
	27–30 балл – кемінде 15 архивтік құжат пайдаланылған, құжаттарға талдау жасалған, архивтік шифрлар көрсетілген, мүмкіндігінше екі және одан да көп архив қорының материалдары пайдаланылған.
20–26 балл – 10–14 архивтік құжат пайдаланылған, материалдар тақырыпты ашу барысында қолданылған, архивтік шифрлар көрсетілген.
10–19 балл – 5–9 архивтік құжат пайдаланылған, материалдарды талдау жеткілікті толық жүргізілмеген.
1–9 балл – 5-тен аз архивтік құжат пайдаланылған немесе архивтік материалдар формалды түрде қолданылған.
	30

	3
	Зерттеудің дербестігі
	18–20 балл – қатысушы зерттеу барысын өз бетінше түсіндіреді, архивтік құжаттарды таңдаудың негіздемесін көрсетеді, жеке қорытындыларын ұсынады.
13–17 балл – қатысушы зерттеу тақырыбы бойынша жақсы бағдарланады, алайда жұмыстың жекелеген кезеңдерін түсіндіру барысында қиындықтарға кездеседі.
7–12 балл – қатысушы материалды үстірт меңгерген, жауаптары әрдайым сенімді емес.
1–6 балл – қатысушы зерттеу барысын түсіндіре алмайды және дербес қорытынды жасай алмайды.
	20

	4
	Презентация сапасы
	13–15 балл – презентация сауатты рәсімделген, архивтік құжаттар мен көрнекі материалдар қамтылған, ақпарат түсінікті әрі көрнекі түрде ұсынылған.
9–12 балл – презентация тақырыпқа сәйкес келеді, рәсімдеуде жекелеген кемшіліктер бар.
5–8 балл – презентация мәтінмен шамадан тыс толтырылған немесе ақпараттылығы жеткіліксіз.
1–4 балл – презентация талаптарға сәйкес келмейді және материалды қабылдауды қиындатады.
	15

	5
	Сұрақтарға жауап беру
	18–20 балл – қатысушы толық, логикалық және дәлелді жауаптар береді, зерттеу тақырыбы мен архивтік материалдарды еркін меңгергенін көрсетеді.
13–17 балл – жауаптары негізінен дұрыс, жекелеген дәлсіздіктер кездеседі.
7–12 балл – жауаптары толық емес, қатысушы жауап беру барысында қиындықтарға тап болады.
1–6 балл – қатысушы комиссия мүшелерінің көптеген сұрақтарына жауап бере алмайды.
	20

